સંતોએ જગતને બોધ આપ્યો છે કે પોતાની આવકનો દસમો,વીસમો ભગવાનને અને સંતો તેમજ ગરીબો અને અન્ય પ્રાણીઓને અર્થે વપરાય તો જ લક્ષ્મી પ્રવિત્ર થાય, ભૂડાં પ્રારબ્ધના મેલ ધોવાય અને નિર્મળ સંતો સાથે હેત થાય, એજ માટે જ ભગવાનને અને પૂજ્ય સંતોએ આવી સેવા લેવાનો ઠરાવ કર્યો છે. આજે સ્થૂળ સમર્પણ અને પોતાને શ્રેયાર્થે દરેક ગૃહસ્થ સેવકની આ પરમ પવિત્ર ફરજ છે. અરે સંતો તો ત્યાં સુધી કહે છે કે ગૃહસ્થ દસમો,વીસમો ધર્માદાનો કાઢે તો એને દવાખાનું અને કોર્ટના ચક્કર મટિ જાય છે ભગવાન તેની લક્ષ્મીને ખોટી વેડફાવા નહી દે વ્યવહારના દુઃખ દુર કરવા માટે સંતના આશીર્વાદ માગવાની જરૂર નહી પડે આપ મેળે જ આશીર્વાદ પ્રાપ્ત થશે.